ગુજરાતીઓ પોતાની જ ફિલ્મો જોતાં નથી અને એમને માતૃભાષા પ્રત્યે કશો પ્રેમ નથી એવું મહેણું એમના માથે મારવામાં આવે છે. વળી, જ્યારથી ‘કેવી રીતે જઇશ’ હિટ ગઇ છે અને કહેવાતી અર્બન ગુજરાતી ફિલ્મોનો રાફડો ફાટ્યો છે. અને ત્યારથી જ ગુજરાતી પ્રેક્ષકોના માથે તેને હિટ કરાવવાની અદૃશ્ય જવાબદારી નાખી દેવામાં આવી છે. એટલે આવી સો કોલ્ડ ‘હટ કે’ ગુજરાતી ફિલ્મ જોતી વખતે તેને પરાણે ગમાડવાનો એક અપરાધભાવ જોડાઇ જાય છે.